The Cardigans
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
The Cardigans er ei svensk popgruppe. De har en sound som er en delikat blanding av 1990-tallets indiepop, easy listening, jazz og Nina Perssons søte, innsmigrende stemme.
Bandet ble dannet i Jönköping i 1992 av vokalisten Nina Persson (født 1974), gitaristen Peter Svensson (født 1974), bassisten Magnus Sveningsson (født 1972) og trommeslageren Bengt Lagerberg (født 1973) fikk året etter med seg Lars-Olof Johansson (født 1973) på keyboards og gitar. De ble raskt populære i Sverige, og singler fra de to første albumene, Emmerdale (1994) og Life (1995), ble små britiske hits i 1995-96: Rise & Shine, Sick & Tired og Carnival.Det store internasjonale gjennombruddet kom med sangen Lovefool fra albumet The First Band On The Moon i 1996. Etter Gran Turismo (1998), som ga bandet store hits med My Favourite Game, Erase/Rewind og Hanging Around, tok de seg en lengre pause. Persson hadde i 2001 suksess med det selvtitulerte debutalbumet til sitt hobbyband A Camp, som også har gitt ut Colonia (2001). Hun solodebuterte med Animal Heart i 2014.The Cardigans kom tilbake med albumene Long Gone Before Daylight (2003) og Super Extra Gravity (2005), som imidlertid ga dem lite suksess utenfor Norden. Bandet var for øvrig kreditert på Tom Jones' kjempehit Burning Down The House (1999). Les mer i Store norske leksikon popmusikk musikk Eksterne lenker The Cardigans